
DR.30.10.2013 103 

 

Timbalan Yang di-Pertua [Datuk Ronald Kiandee]: Yang Berhormat Parit 

Sulong, pergi bantulah. 

Dato’ Hasbullah bin Osman [Gerik]: Memperkasakan bumiputera dan juga 

Melayu tadi ya.  

■2000 

 Jadi, ini juga memberi respond yang amat baik kepada rakyat di seluruh negara. 
Mungkinlah dipihak sebelah pembangkang mengatakan bajet ini seolah-olah peringkat 
untuk kelas menengah tetapi saya yakin rakyat di luar sana tahu GST kita ambil benda 
yang mudah. Dalam negara sudah ada pembayaran cukai. Cuma hendak diselaraskan satu 
cukai GST, ini fikir cara biasalah. Hari ini cukai berpilih-pilih, ada orang bayar cukai, ada 
orang tidak bayar cukai. Akan tetapi kerajaan hendak menambahkan hasil dengan 
mengenakan GST.  

 Mungkinlah pada tahun pertama 2015, harga barang naik sedikitkan. Rakyat 
terasa, macam sekarang ini untuk bajet ini memang rakyat di bawah merasai bila dipotong 
subsidi 34 sen untuk gula. Akan tetapi untuk jangka panjang kita dengar tadi Yang 
Berhormat Gombak pun bagi tahu, untuk jangka panjang GST yang akan dilaksanakan oleh 
kerajaan kita ini boleh memberi pulangan yang lumayan kepada kerajaan. Bila pulangan 
yang lumayan kepada hasil negara, ia boleh memberi banyak pula faedah kepada rakyat. 
Ada orang kompelin kenapa kerajaan menyediakan bajet mengurus terlampau banyak 
sedangkan kita selalu menyebut soal ketirisan. 

 Kenapa polis tidak dikawal bersungguh-sungguh, kenapa askar tidak berkawal dan 
pelbagai lagi. Sebenarnya jikalau kita hendakkan kecekapan benda-benda yang macam ini, 
memerlukan belanja. Belanja yang lebih besar, oleh sebab itu kita rasakan apa yang 
diunjurkan oleh Kerajaan Barisan Nasional ini sebenarnya satu bajet yang memberikan 
keselesaan kepada semua rakyat. Akan tetapi saya percaya, tidak semua rakyat akan rasa 
puas hati tetapi bajet yang dibentangkan pada tahun 2014 ini antara perancangan 
perbelanjaan kita pada tahun 2014 tadi menuju negara yang jaya untuk Malaysia. Dengan 
kata-kata ini saya tidak hendak mengacau kawan-kawan yang lain. Saya menyokong bajet 
yang dikemukakan oleh kerajaan pada dua, tiga hari sudah. Sekian, terima kasih. 

 Timbalan Yang di-Pertua [Datuk Ronald Kiandee]: Yang Berhormat Bukit 

Bendera. 

 

8.02 mlm. 

 Tuan Zairil Khir Johari [Bukit Bendera]: Terima kasih Tuan Yang di-Pertua atas 

peluang untuk turut serta dalam perbahasan Rang Undang-undang Perbekalan 2014. 
Izinkan saya bermula dengan memetik falsafah pendidikan kebangsaan sebagai pedoman 
utama ucapan saya pada hari ini yang berbunyi, “Pendidikan di Malaysia adalah satu usaha 
berterusan ke arah memperkembangkan lagi potensi individu secara menyeluruh dan 
bersepadu untuk mewujudkan insan yang seimbang dan harmonis dari segi intelek, rohani, 
emosi dan jasmani”. 

 Pada hemat saya, ini bermaksud bahawa Dasar Pendidikan Kebangsaan 
seharusnya bertujuan untuk mencapai dua matlamat teras. Pertama sekali, ia harus 
menghasilkan modal insan yang terbaik, yang berdaya saing, berpengetahuan dan mampu 
bersaing di peringkat antarabangsa. Kedua, untuk memastikan tiada anak Malaysia yang 
tercicir atau ketinggalan dari segi peluang pendidikan selari dengan Millennium 
Development Goals Pertubuhan Bangsa-Bangsa Bersatu.  

 Justeru, apa pun keputusan yang ingin kita ambil, dasar yang ingin kita gubal dan 
tindakan yang ingin kita laksanakan harus berdasarkan kepada dua matlamat teras ini. 
Tuan Yang di-Pertua, saban tahun kerajaan memperuntukkan sekitar 20% belanjawan 
persekutuan untuk tujuan pendidikan. Pola ini berterusan dalam belanjawan tahun 2014 
yang baru dibentangkan oleh Yang Amat Berhormat Perdana Menteri dengan peruntukan 
sebanyak RM54 bilion untuk Kementerian Pendidikan ataupun kurang lebih daripada 21% 
daripada keseluruhan belanjawan.  



Timbalan Yang di-Pertua [Datuk Ronald Kiandee]: Yang Berhormat Parit Sulong, pergi bantulah. Dato' Hasbullah bin Osman [Gerik]: Memperkasakan bumiputera dan juga Melayu tadi ya. #2000 Jadi, ini juga memberi respond yang amat baik kepada rakyat di seluruh negara. Mungkinlah dipihak sebelah pembangkang mengatakan bajet ini seolah-olah peringkat untuk kelas menengah tetapi saya yakin rakyat di luar sana tahu GST kita ambil benda yang mudah. Dalam negara sudah ada pembayaran cukai. Cuma hendak diselaraskan satu cukai GST, ini fikir cara biasalah. Hari ini cukai berpilih-pilih, ada orang bayar cukai, ada orang tidak bayar cukai. Akan tetapi kerajaan hendak menambahkan hasil dengan mengenakan GST. Mungkinlah pada tahun pertama 2015, harga barang naik sedikitkan. Rakyat terasa, macam sekarang ini untuk bajet ini memang rakyat di bawah merasai bila dipotong subsidi 34 sen untuk gula. Akan tetapi untuk jangka panjang kita dengar tadi Yang Berhormat Gombak pun bagi tahu, untuk jangka panjang GST yang akan dilaksanakan oleh kerajaan kita ini boleh memberi pulangan yang lumayan kepada kerajaan. Bila pulangan yang lumayan kepada hasil negara, ia boleh memberi banyak pula faedah kepada rakyat. Ada orang kompelin kenapa kerajaan menyediakan bajet mengurus terlampau banyak sedangkan kita selalu menyebut soal ketirisan. Kenapa polis tidak dikawal bersungguh-sungguh, kenapa askar tidak berkawal dan pelbagai lagi. Sebenarnya jikalau kita hendakkan kecekapan benda-benda yang macam ini, memerlukan belanja. Belanja yang lebih besar, oleh sebab itu kita rasakan apa yang diunjurkan oleh Kerajaan Barisan Nasional ini sebenarnya satu bajet yang memberikan keselesaan kepada semua rakyat. Akan tetapi saya percaya, tidak semua rakyat akan rasa puas hati tetapi bajet yang dibentangkan pada tahun 2014 ini antara perancangan perbelanjaan kita pada tahun 2014 tadi menuju negara yang jaya untuk Malaysia. Dengan kata-kata ini saya tidak hendak mengacau kawan-kawan yang lain. Saya menyokong bajet yang dikemukakan oleh kerajaan pada dua, tiga hari sudah. Sekian, terima kasih. Timbalan Yang di-Pertua [Datuk Ronald Kiandee]: Yang Berhormat Bukit Bendera. 8.02 mlm. Tuan Zairil Khir Johari [Bukit Bendera]: Terima kasih Tuan Yang di-Pertua atas peluang untuk turut serta dalam perbahasan Rang Undang-undang Perbekalan 2014. Izinkan saya bermula dengan memetik falsafah pendidikan kebangsaan sebagai pedoman utama ucapan saya pada hari ini yang berbunyi, "Pendidikan di Malaysia adalah satu usaha berterusan ke arah memperkembangkan lagi potensi individu secara menyeluruh dan bersepadu untuk mewujudkan insan yang seimbang dan harmonis dari segi intelek, rohani, emosi dan jasmani". Pada hemat saya, ini bermaksud bahawa Dasar Pendidikan Kebangsaan seharusnya bertujuan untuk mencapai dua matlamat teras. Pertama sekali, ia harus menghasilkan modal insan yang terbaik, yang berdaya saing, berpengetahuan dan mampu bersaing di peringkat antarabangsa. Kedua, untuk memastikan tiada anak Malaysia yang tercicir atau ketinggalan dari segi peluang pendidikan selari dengan Millennium Development Goals Pertubuhan Bangsa-Bangsa Bersatu. Justeru, apa pun keputusan yang ingin kita ambil, dasar yang ingin kita gubal dan tindakan yang ingin kita laksanakan harus berdasarkan kepada dua matlamat teras ini. Tuan Yang di-Pertua, saban tahun kerajaan memperuntukkan sekitar 20% belanjawan persekutuan untuk tujuan pendidikan. Pola ini berterusan dalam belanjawan tahun 2014 yang baru dibentangkan oleh Yang Amat Berhormat Perdana Menteri dengan peruntukan sebanyak RM54 bilion untuk Kementerian Pendidikan ataupun kurang lebih daripada 21% daripada keseluruhan belanjawan.